|  |  |  |  |
| --- | --- | --- | --- |
|  |  |  |  |

**«Ինչպես հայթայթել ռեսուրսներ և կազմել մրցունակ ծրագրեր»**

**ՀԿ Կառավարման 5-րդ դպրոց՝ Գորիսում**

Եվրասիա համագործակցություն հիմնադրամը (ԵՀՀ) և Գորիսի մամուլի ակումբը (ԳՄԱ)    
[«ՀԿ Դեպո» Հասարակական կազմակերպությունների զարգացման ծրագրի](http://am.epfarmenia.am/am/current-programs/cso-depo/) շրջանակներում Քաղաքացիական հասրակության կազմակերպություններին(ՔՀԿ) հրավիրում են մասնակցելու «Ինչպես հայթայթել ռեսուրսներ և կազմել մրցունակ ծրագրեր» թեմայով գործնական դասընթացին, որը տեղի կունենա **հոկտեմբերի 4-5-ը**, **Գորիսի մամուլի ակումբ ՀԿ-ում:**

ՀԿ կառավարման դպրոցի նպատակն է Հայաստանում ՀԿ-ների կարողությունները զարգացնել այնպես, որ դրանք դառնան Հայաստանում բարեփոխումների գործընթացներին աջակցող կայուն դերակատարներ։ ՀԿ դպրոցը հանդիսանում է «ՀԿ Դեպո» ծրագրի կարողությունների զարգացման համապարփակ շղթայի մի մասը և խրախուսվելու է մասնակիցների կողմից ՀԿ Դեպո ծրագրի այլ ռեսուրսներից օգտվելը։

Երկու օր տևողությամբ դասընթացի ժամանակ մասնակիցները հնարավորություն կունենան գործնական աշխատանքների միջոցով իրենց կարողությունները բարելավել հետևյալ ուղղություններով.

* Միջազգային զարգացման հաստատությունները և դոնորային ռեսուրսները
* Դոնորի հետ հարաբերություններ/ կուլտիվացիա
* Ինչպես գտնել, հասկանալ և մշակել դրամաշնորհային հայտ
* Ինչպես գրել մրցունակ ծրագրի առաջարկ

Մասնակցելով «ՀԿ Դեպո» կառավարման դպրոցի դասընթացներին, Դուք հնարավորություն եք  ստանում  ծանոթանալ ՔՀԿ-ների կազմակերպական զարգացմանն աջակցող ռեսուրսների հետ, համագործակցել այլ կազմակերպությունների հետ, և այս բոլորը հետագայում ծառայեցնել Ձեր կազմակերպության ուժեղացման գործին։

Դասընթացը կվարեն ԵՀՀ փորձագետները։ *Դասընթացի լեզուն հայերեն է*, սակայն կարևոր է մասնակիցների կողմից աշխատանքային մակարդակի անգլերեն լեզվի իմացությունը։ Խնդրում ենք նկատի ունենալ, որ դիմորդի մասնակցությունը պարտադիր է երկու օրերի ընթացքում։ Մեկ կազմակերպությունից կարող է մասնակցել մեկ ներկայացուցիչ. ցանկալի է կազմակերպության ղեկավարը։

Մանսակցության համար անհրաժեշտ է ուղարկել կից ներկայացված ՀԿ անձնագիրը մինչև ս.թ. **սեպտեմբերի 25–ը,**  [csodepo-applications@epfound.am](mailto:csodepo-applications@epfound.am) էլ. հասցեով ՝ թեմայի տողում նշելով «***ՀԿ դպրոցի հայտ -*** *Ձեր կազմակերպության անունը»*։

Մասնակցությունն անվճար է։ Մասնակիցության ծախսերը հոգում է ԵՀՀ-ն։

Խնդրում ենք նկատի ունենալ, որ դասընթացի արդյունավետության նպատակով մասնակիցների թիվը սահմանափակ՝ մինչև 20 կլինի։ Նախապատվությունը կտրվի Սյունիքի և Վայոց Ձորի մարզերում գործող ՔՀԿ-ներին:

Հարցերի դեպքում կարող եք դիմել` ԵՀՀ-ից Լիլիթ Արզոյանին` հեռ. (+374) 93-25-15-91, էլ.փոստ՝ [larzoyan@epfound.am](mailto:larzoyan@epfound.am) կամ ԳՄԱ-ից Շուշան Օհանյանին՝ հեռ. (+374) 94-54-12-61, էլ.փոստ՝ <shushan.ohanyan@gmail.com>:

*ՀԿ Դեպո ծրագիրն իրականացվում է*[*Եվրասիա համագործակցություն հիմնադրամի*](http://www.epfarmenia.am/)*,* [*Հետազոտական ռեսուրսների կովկասյան կենտրոններ - Հայաստան հիմնադրամի*](http://www.crrc.am/) *(ՀՌԿԿ),* [*Մեդիա նախաձեռնությունների կենտրոն ՀԿ*](http://www.mediainitiatives.am/)*-ի (ՄՆԿ),*[*Գորիսի մամուլի ակումբ ՀԿ*](http://gorispressclub.blogspot.am/)*-ի (ԳՄԱ),* [*Աջակցություն Նոյեմբերյանին ՀԿ*](http://tavushcf.am/en/tavush-region-non-governmental-organizations-capacity-development-training-in-frames-of-cso-depo-program/)*-ի (ԱՆ),*[*Մարտունու կանանց համայնքային խորհուրդ ՀԿ*](http://mwccngo.blogspot.am/p/about.html)*-ի կողմից` ԱՄՆ ՄԶԳ Զարգացման դրամաշնորհների ծրագրի շրջանակներում։ Ծրագիրը մեկնարկել է 2014թվականին և իրականացվելու է մինչև 2019 թվականը:*

**ՀԿ անձնագիրը**

*«ՀԿ Դեպո - Հասարակական կազմակերպությունների զարգացման ծրագիրն» իրականացվում է ԱՄՆ միջազգային զարգացման գործակալության աջակցությամբ։ Ծրագրի նպատակն է Հայաստանի քաղաքացիական հասարակության կառույցները զարգացնել այնպես, որ նրանք դառնան երկրում բարեփոխումների գործընթացներին աջակցող կայուն գործիչներ։*

|  |  |
| --- | --- |
| **Հասարակական կազմակերպության «անձնագիր»** | |
| Կազմակերպության անվանումը |  |
| Մարզ, համայնք, հասցե |  |
| Կոնտակտներ`  Ղեկավարի անուն, ազգանուն -  Հեռախոս -  Էլ. Փոստ -  Վեբ կայք -  Սոցիալական մեդիայում հղումներ -  (և այլն) |  |
| Դասընթացի մասնակցի անունը |  |
| Ե՞րբ է հիմնադրվել կազմակերպությունը |  |
| Որո՞նք են գործունեության հիմնական ոլորտները |  |
| Ովքե՞ր են շահառուները |  |
| Կազմակերպության առաքելությունը |  |
| Կազմակերպության ֆինանսական աղբյուրները (դրամաշնորհներ, ծառայություններ, պետական կառույցներ, մասնավոր սեկտոր և այլն) |  |
| Նշեք, խնդրեմ, վերջին երեք տարիների ընթացքում կազմակերպության կողմից ստացած դրամաշնորհների չափը | * Առավելագույնը` * Նվազագույնը` |
| Ձեր կազմակերպությունում քանի՞ աշխատակից է զբաղվում ֆոնդահայթայթմամբ |  |
| Ֆոնդահայթայթման գործում ի՞նչ հիմնական դժվարություններ եք ունենում |  |
| Կազմակերպության մասին այլ ինֆորմացիա, որ խիստ կարևորում եք |  |
| Ցանկանու՞մ եք արդյոք Ձեր կազմակերպությունը ներկայացնել ՀԿ-ների համար ստեղծված ՀԿ պորտալի « ՀԿ ցանց» բաժնում: [www.hkdepo.am/hy/network](http://www.hkdepo.am/hy/network) |  |
| Պատրա՞ստ եք արդյոք 2 օր անընդմեջ տրամադրել դասընթացին |  |
| «ՀԿ դեպո» ծրագրի այլ հնարավորություններից օգտվելու համար, կարող եք հետևել ՀԿ-ների համար ստեղծված [www.hkdepo.am](http://www.hkdepo.am) պորտալին, անդամագրվել ծրագրի Ֆեյսբուքյան էջին` <https://www.facebook.com/csodepo> կամ հետևել ԵՀՀ նորություններին հետևյալ կայքում` www.epfarmenia.am/ | |